open-index/open-wikipedia-markdown huggingface dataset:
Salinas (California)

**Salinas** er en by i Monterey County, California, USA. Byen er fylkeshovedstad i Monterey.

## Kjente personer
* John Steinbeck, forfatter
* Sammy Hagar, musiker
* Cain Velasquez, MMA-utøver og bryter

## Referanser


## Eksterne lenker
*
Nordiske grener under Vinter-OL 1972

**Nordiske grener under Vinter-OL 1972** ble arrangert fra 4. til 13. februar. I Vinter-OL 1972 i Sapporo ble det arrangert 10 øvelser i nordiske grener.

## Medaljefordeling

## Medaljevinnere
### Langrenn
;Menn

;Kvinner

### Skihopping

### Kombinert

## Resultater
### Langrenn
#### Menn
##### 15 km







##### 30 km







##### 50 km







##### 4 x 10 km stafett







#### Kvinner
##### 5 km







##### 10 km







##### 3 x 5 km stafett





### Skihopping

#### Normalbakke







#### Stor bakke







### Kombinert







## Verdensmesterskap
På FIS-kongressen i 1965 ble det besluttet at nordiske grener under vinter-OL fra og med vinter-OL 1924 også skulle ha status som verdensmesterskap. Det siste vinter-OL som også var verdensmesterskap i nordiske grener var vinter-OL 1980 i Lake Placid i USA.

Resultatene og medaljefordelingen for verdensmesterskapet er nøyaktig den samme som for OL. Den eneste forskjellen er resultater og medaljer oppnådd i OL av Det forente Tyskland (EUA) i perioden 1956–1964, hvor FIS har registrert resultatene og medaljene under Tyskland (GER).

## Referanser


## Eksterne lenker
* Sapporo 1972 Cross Country Skiing Results på olympics.com
* Sapporo 1972 Ski Jumping Results på olympics.com
* Sapporo 1972 Nordic Combined Results på olympics.com
* Cross Country Skiing at the 1972 Winter Olympics på olympedia.org
* Ski Jumping at the 1972 Winter Olympics på olympedia.org
* Nordic Combined at the 1972 Winter Olympics på olympedia.org
* Skihopping - Resultater  på sports-reference.com
* Kombinert - Resultater  på sports-reference.com
* Langrenn - Resultater  på sports-reference.com
Amtskonduktør

En **amtskonduktør** var en offentlig godkjent landmåler på  1700-tallet og til andre halvdel av 1800-tallet som skulle forsøke å rydde opp i grensetvister.

Ved *«Forordning om Kart i Åstedssaker»* av 31. mars 1719 ble det stilt krav til en nøyaktig grensebeskrivelse og grenseriss ved tvister om eiendomsgrenser. Forordningen gjaldt både i byer og kjøpsteder og på landet. Dette arbeidet skulle utføres av «kyndige og upartiske Folk», og forretningen skulle skje «i alle de stridende Parters Overværelse». Denne forordningen la grunnlaget for opprettelsen av amtskonduktørstillinger ut over i landet. Amtskonduktøren var imidlertid ikke en offentlig tjenestemann, og hans inntekter kom utelukkende fra de arbeider som han kunne fakturere i forbindelse med grensetvistsaker.

Amtskonduktørene var militært akademisk utdannet i København ved «kgl. Militære Mathematiske Skole» og hadde gjerne kapteins grad. Han stevnet partene til å møte i marken for å påvise grensene. Partene medbragte eldre dokumenter og vitner for å bevise sine påstander. Amtskonduktøren utarbeidet kart over området og fastsatte grensene. Amtskonduktørens avgjørelse kunne ankes til lagmannsretten. I 1785 ble det gitt en egen instruks for amtskonduktørene.

Det er mange kunstferdige eksempler på kart fra denne tiden, og disse kartene ble gjerne de første detaljkartene som ble laget utover på landet. Kartleggingen ble utført ved hjelp av målebord.

Etter at *«jordskifteloven»* kom i 1857 ble amtskonduktørens arbeide overtatt av Jordskifteverket i landkommunene. I byene fortsatte amtskonduktørene sitt arbeid, men fikk gjerne nå ny tittel som stadskonduktør.

I dag kan du studere eiendomsfag og jordskifte på Institutt for landskapsplanlegging ved Universitetet for miljø- og biovitenskap.

## Kilder
*Hans Sevatdal: «Forelesingar i Eigedomshistorie». ISBN 82-557-0313-6
Gary Sinise

**George Alan «Gary» Sinise** (født 17. mars 1955 i Blue Island i Illinois) er en amerikansk skuespiller og filmregissør. Han ble nominert til en Oscar for sin rolle som løytnant Dan Taylor i *[[Forrest Gump]]* i 1994.  Han vant en Golden Globe som beste skuespiller for sin rolle i filmen *Truman*.

Sinise har regissert to filmer, og spilte selv en av hovedrollene i den ene av dem – Om mus og menn (Of Mice And Men) (1992), etter John Steinbecks roman. Han er kjent for sin medvirkning i følgende tre filmer med Tom Hanks: *[[Forrest Gump]]*, *[[Den grønne mil]]* og *[[Apollo 13 (film)|Apollo 13]]*. Man kan også nevne hans sentrale rolle i actionthrilleren *[[Ransom (1996)|Ransom]]* i 1996 (sammen med Mel Gibson).

Fra 2004 til 2013 hadde Sinise hovedrollen i, og var produsent for, krim-serien **. Dem 17. april 2017, mottok Sinise en stjerne ved Hollywood Walk of Fame for hans mange arbeid innenfor TV og film. Stjernen ble plassert i nærheten av 6664 Hollywood Boulevard.

https://walkoffame.com/gary-sinise/

## Priser og nominasjoner

## Filmografi

## Referanser


## Eksterne lenker
* 
* 
* Hjemmesiden til Gary Sinise og The Lt. Dan Band
Himring

**Himring** (noen ganger oversatt som *Den evigkalde*) er en fiktiv ås fra J.R.R. Tolkiens Midgard. Den lå i den nordøstre delen av Beleriand, og det var på denne åsen at Maedhros, den eldste av Fëanors sønner, bygde sin festning. Etter at Beleriand sank i havet på slutten av det første tideverv, ble toppen av åsen stående over vannflaten og ble kjent som øya **Himling**.

Festningen på toppen av Himring ble bygd da Fëanors sønner dro østover etter at Thingol fikk vite om *[[sleksdrapet]]*. Det var hovedfestningen til Maedhros, og derfra voktet han det nordøstre grenselandet, som ble kjent som *Meadhros grensemark*.

Det stod fast gjennom Dagor Bragollach, og mange av de overlevende fra de omliggende traktene kom dit, og blant dem var Maedhros bror Maglor. Festningen stod i flere århundrer; helt fram til Nirnaeth Arnoediad, og etter dette er det ikke nevnt mer i *[[Silmarillion]]*, men det inntrykket som blir gitt er at det blir forlatt, fordi Fëanors sønner ikke lenger hadde styrken til å holde det og derfor måtte gi det opp.

Etter Vredens krig forble toppen av åsen igjen, som en liten øy ved den nordvestre kysten av Midgard som vi kjenner det fra Ringenes herre. På det originale kartet som fulgte med boka *Ringenes herre* har den fått navnet *Himling*. Det er et av flere høye punkt i Beleriand som overlevde da Beleriand sank i havet, og Himling er den som er enklest å se siden den faktisk er med på kartene fra det tredje tidevervet.
28 dager (film)

***28 dager*** er en amerikansk dramakomedie fra 2000 med Sandra Bullock i hovedrollen som «Gwen Cummings», en alkoholisert spaltist som havner på rehabilitering. Filmen er regissert av Betty Thomas. 

## Historien

«Gwen Cummings» (Sandra Bullock) er spaltist i en avis og havner i en bilulykke på vei til sin søsters bryllup. Fordi hun har kjørt i alkoholpåvirket tilstand, blir hun gitt valget mellom fengsel eller rehabilitering. Hun velger det siste, men har ekstrem motstand mot å delta i noen av behandlingsprogrammene de har å tilby. Dette er fordi hun har motstand mot å innrømme at hun har et alkoholproblem. 

Etter at hun har blitt kjent med noen av de andre pasientene, begynner «Gwen» gradvis å revurdere livet sitt og se hva det er hun gjør, at hun faktisk har et seriøst problem. Veien mot tørrleggelse er ikke lett, og hun er ikke garantert suksess. Hun er allikevel villig til å gjøre et forsøk.

## Rolleliste

## Eksterne lenker
*
Ya-Ya jentenes hemmelige nedtegnelser

***Ya-Ya jentenes hemmelige nedtegnelser*** er en amerikansk dramakomedie fra 2002 regissert av Callie Khouri. Den er basert på romanen med samme navn, *[[Divine Secrets of the Ya-Ya Sisterhood]]*, skrevet av Rebecca Wells.

## Historien
* Tagline: *Mor. Døtre. Den evigvarende historien om godhet vs. ondskap*

Forfatter «Siddalee Walker» skal snart ha premiere på sitt seneste teaterstykke. I et intervju med «Time» uttrykket hun noen av sine meninger om sin ulykkelige barndom.

Hennes mor, «Vivian Joan Abbott Walker», leser artikkelen, og blir ekstremt fornærmet av den. Hun fjerner alle bildene av «Siddalee» i huset og uttrykker at hun aldri ønsker å se datteren igjen. Hun nekter snakke med «Siddalee», og «Siddalee» sender henne invitasjon til bryllupet sitt hvor hun har fjernet dato og sted for bryllupet.

«Siddalee» har vanskelig for å forstå sin mors oppførsel inntil hun blir kidnappet av tre av morens venner; «Teensy Melissa Whitman», «Necie Rose Kelleher» og «Caro Eliza Benett». De fire damene dannet *Ya-Ya Sisterhood* (sisterhood = søsterskap, jf. brorskap) i sin ungdom som et merke over deres nære vennskap, og det har var opp igjennom årene. De brakte henne bort fra hennes forlovede, «Connor McGill» og fortalte om hennes mors vanskelige liv.

Ved hjelp av de tre vennene kommer «Siddalee» til en forståelse for sin mors oppførsel, og hennes mor får en større forståelse for seg selv og sin datter.

## Rolleliste

## Eksterne lenker
* 
*
Lionel av Antwerpen

**Lionel av Antwerpen** (født 29. november 1338 i Antwerpen, død 17. oktober 1368 i Alba i Italia) var første hertug av Clarence og andre sønn av Edward III av England og Philippa av Hainault. 

## Liv og virke
### Bakgrunn, første ekteskap
Som barn ble han forlovet med Elizabeth de Burgh, 4. grevinne av Ulster, datter og arving til William Donn de Burgh, 3. jarl av Ulster. De giftet seg i 1352, men allerede i 1347 hadde Lionel tatt i bruk tittelen jarl av Ulster. På grunn av brudefolkenes meget unge alder ble ikke ekteskapet fullbyrdet før ti år etter bryllupet.

I 1345, og igjen i 1346, ble Lionel av Antwerpen utnevnt til sin fars representant i England. I 1355 ble han med på en ekspedisjon til Frankrike, men han fokuserte sin energi mest på Irland.

### Stattholder
Han ble stattholder for Irland, og steg i land i Dublin i 1361. I november 1362 ble han hertug av Clarence, samtidig som hans far uten hell forsøkte å sikre at han ble kronet til konge av Skottland. Lionels innsats for å sikre effektivt styre i Irland ble bare kronet med moderat fremgang. Etter å ha holdt et parlament i Kilkenny, som vedtok Kilkennystatuttet i 1367, gav han opp sitt stattholderembede og reiste hjem til England. Kilkennystatuttet forbød ekteskap mellom engelskmenn og irer. 

Hans kone hadde gått bort i Dublin i 1363, etter å ha fått datteren Philippa. Datterens etterkommere skulle senere kreve tronen for Huset York under rosekrigene. 

### Annet ekteskap
Lionel inngikk et nytt ekteskap med en kvinne ved navn Yolande eller Violante, som var datter av Galeazzo Visconti, som styrte i Pavia. Han gav en stor medgift, som også vokste i ryktene som gikk. De giftet seg i Milano i juni 1368. Etter noen måneder ble han syk i Alba, og døde der. 

Hans eneste barn, Philippa, giftet seg i 1368 med Edmund Mortimer, 3. jarl av March. De fikk datteren Anne de Mortimer, og var dermed besteforeldre til Richard Plantagenet, 3. hertug av York og oldeforeldre til Edvard IV og Richard III. 

Poeten Geoffrey Chaucer var en periode tjener i Lionels hushold.

## Referanser


## Litteratur
*Ormrod, W. M. (January 2008) [2004]. "Lionel, duke of Clarence (1338–1368)". Oxford Dictionary of National Biography (online ed.). Oxford University Press.
Mens du sov

***Mens du sov*** er en romantisk komedie fra 1995 med Sandra Bullock, Bill Pullman, Peter Gallagher, Peter Boyle, Jack Warden, Glynis Johns, Micole Mercurio, Jason Bernard, Michael Rispoli og Monica Keena i sentrale roller. Den ble regissert av John Turtletaub og manusforfattere var Daniel G. Sullivan og Frederic Lebow.

## Historien

Bullock spiller «Lucy», en medarbeider på undergrunnen i Chicago som redder en mann fra t-bane-sporet da han blir ranet og faller bevisstløs om. Fordi han er veldig kjekk får hun en sykepleier på sykehuset til å tro at hun er hans forlovede og dermed blir hans familie fortalt dette. «Lucy» er i begynnelsen så opphengt i alles panikk at hun kan ikke fortelle sannheten. Senere, når hun har blitt så godt tatt imot av denne familien, kan hun ikke få seg selv til å fortelle hva som virkelig skjedde. I mellomtiden blir hun forelsket i den sovende mannens bror. 

## Rolleliste

## Eksterne lenker
*
Gudvangatunnelen

**Gudvangatunnelen** i Vestland fylke forbinder Gudvangen med Undredalen og er del av europavei 16. Det har vært flere alvorlige branner i Gudvangatunnelen, den siste natt til 30. mars 2019. Tunnelen har største stigning 3,5 % og regnes derfor ikke som spesielt utsatt ifølge TØI.

Den er med &nbsp;m Norges tredje lengste veitunnel. Gjennomslaget kom 7. september 1990. Den ble åpnet den 17. desember 1991 og var lengst i landet fram til Lærdalstunnelen ble åpnet i 2000. Sammen med Flenjatunnelen og Lærdalstunnelen er det 43,0 km tunnel på 51,5 km vei mellom Gudvangen og Lærdal. Gudvangatunnelen ga den første helårs, ferjefrie vegen mellom Oslo og Bergen via Hol-Aurland.

## Branner
### Brannen i 2013
Den 5. august 2013 klokka 12.10 fikk politiet melding om brann i en lastebil 2–3 km inn fra Undredal-siden. En stor redningsaksjon ble satt i gang og involverte en rekke organisasjoner. Rundt 70 mennesker ble sendt til sykehus i Lærdal, Førde, Bergen og Voss. 24 av disse var kinesiske passasjerer i en turistbuss. Veien var stengt i seks uker. Biltrafikken mellom øst og vest var da henvist til veier med ferjeforbindelser, særlig riksvei 7 over Hardangervidda, og det ble lange køer særlig ved Bruravik-Brimnes. Hardangerbrua åpnet 17. august et par uker etter brannen.

### Brannen i 2015
Den 11. august 2015 begynte det å brenne i en svensk turistbuss i tunnelen, 37 personer ble evakuert, av dem var fire alvorlig skadet. Gudvangatunnelen fikk store skader ved brannen og ble stengt flere uker for reparasjon. Anbefalt omkjøring var for Bergen–Oslo Rv 7, og for Bergen–Sogndal Rv 13/Rv 55 for personbiler og E39/Fv/Rv 55 for lastebiler. Tunnelen var stengt til 31. august 2015 for reparasjonsarbeid.

### Brannen i 2019
Natt til lørdag 30. mars 2019 oppsto en ny brann. På grunn av pågående vedlikeholdsarbeid var det kolonnekjøring i tunnelen. En kolonne med fire vogntog på vei gjennom fra Undredal-siden de var halvannen kilometer inn i tunnelen da det begynte å brenne i ett av vogntogene. Følgebilen fikk varslet, og sjåføren fikk organisert evakuering av 32 personer som befant seg i tunnelen. Tunneltaket fikk tilsynelatende store skader og tunnelen ble totalstengt noen dager. Vegvesenet opplyser at tunnelen ble åpnet for kolonnekjøring for rutegående kjøretøy onsdag den 3. april, og så åpnet for fri ferdsel fra fredag 5. april, dog fortsatt med kolonnekjøring i perioder.

## Se også
*Veitunneler i Norge
*Liste over verdens lengste veitunneler

## Referanser


## Eksterne lenker
* The World's Longest Tunnel Page
Bømlafjordtunnelen

**Bømlafjordtunnelen** er en undersjøisk veitunnel som forbinder øya Føyno i Stord kommune med fastlandet i Sveio kommune. Den er del av Trekantsambandet på europavei 39.

Tunnelen er &nbsp;meter lang og er Norges tredje lengste undersjøiske veitunnel. Det er det laveste punktet på hele europaveinettet, og tunnelen er, med 262,4 muh, den fjerde dypeste tunnelen i Norge. Tunnelen ble åpnet 28. desember 2000, og erstattet ferjesambandene Valevåg–Skjersholmane, Valevåg–Mosterhamn, Sagvåg–Siggjarvåg og Skjersholmane–Utbjoa.

Et stykke av Bømlafjordtunnelen går under Otterøya i Bømlo kommune. Tunnelen krysser Bømlafjorden som er en del av Hardangerfjorden.

## Oppgradering
Mellom februar 2015 og våren 2018 pågikk det arbeid med å oppgradere sikkerhetsutstyret i tunnelen. Oppgraderingen omfattet nytt lys- og ventilasjonssystem, sikkerhets- og overvåkingsutstyr, tekniske installasjoner samt fjernstyrte infotavler på tilførselsvegene. 

Når Rogfast åpner i 2030 og særlig hvis Hordfast bygges forventes trafikktallene bli så store at det ikke aksepteres med en slik lang tunnel med ett løp uten rømningsvei. Derfor diskuteres en parallell tunnel.

## Trafikkutvikling
Årsdøgntrafikken i tunnelen har økt de fleste år siden åpningen i år 2000.

## Fartskontroll
I 2003 ble det satt opp automatisk trafikkontroll i tunnelen på grunn av råkjøring. 

I februar 2022 ble det innført strekningsmåling gjennom tunnelen som måler gjennomsnittshastighet på kjøretøy.

## Se også
*Stordabrua
*Spissøybrua
*Bømlabrua
*Ferjefri E39
*Veitunneler i Norge
*Undersjøiske veitunneler i Norge

## Referanser


## Eksterne lenker
* Statens vegvesen [veikart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'1_1))/@-26107,6661678,9/vegobjekt:82266940:008ec2:67)
Fylkesvei 471

**Fylkesvei 471** (**Fv471**) går mellom Roligheden og Oddernes i Kristiansand.

Trasé: Vestre Strandgate – Dronningens gate – Østerveien – Jegersbergveien – Jegersbergtunnelen – Østerveien.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter

###### 

## Eksterne lenker
* Vegvesenets vegkart 
*
Fylkesvei 452

**Fylkesvei 452** (**Fv452**) går mellom Ålefjær og Kongsgård i Kristiansand.

Før 1. januar 2010 var veien riksvei, etter at regionsreformen trådte i kraft har den status som fylkesvei.

Fra 1805 til 1957 var veien en del av Vestlandske hovedvei mellom hovedstaden, Kristiansand og Stavanger. 

## Kommuner og knutepunkter
###### 

## Eksterne lenker
* Vegvesenets vegkart 
*
Fylkesvei 401

**Fylkesvei 401** (**Fv401**) går mellom Hånes i Kristiansand og Vestre Vallesverd i Lillesand. Veiens lengde er 18,8&nbsp;km, hvorav 7,3&nbsp;km i  Kristiansand og 11,5&nbsp;km i Lillesand.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Eksterne lenker
* Vegvesenets vegkart 
* Kartverkets norgeskart
* Vegliste Vest-Agder gjeldende fra 15. mai 2015
* Vegliste Aust-Agder gjeldende fra 15. mai 2015
*
Roger Mortimer, 4. jarl av March

**Roger Mortimer** (født 11. april 1374, død 20. juli 1398) var fjerde jarl av March og sjette jarl av Ulster, og fra 1385 til sin død Englands tronarving.

Hans far var den mektige Edmund Mortimer, 3. jarl av March, og moren var Philippa Plantagenet, grevinne av March og Ulster. Hun var eneste barn av Lionel av Antwerpen, som var sønn av Edvard III og Philippa of Hainault. Som eldste etterkommer av linjen etter Edvard IIIs andre sønn, ble han i 1385 utnevnt til tronarving av den barnløse Richard II.

Roger arvet titler og eiendommer, blant annet enorme områder i Wales, da han var syv år gammel. En måned senere ble han stattholder i Irland. Han onkel Thomas Mortimer fylte dette embetet på hans vegne. På grunn av hans nærhet til kronen fikk han utnevnt en spesiell verge, Thomas Holland, 2. jarl av Kent, som var Richard IIs halvbror.

I 1388 giftet han seg med Eleanor Holland, datteren til jarlen av Kent. Han var far til Anne Mortimer og Edmund Mortimer, 5. jarl av March.

## Konflikten i Irland

I 1394 var han med Richard II til Irland. Til tross for at han ble utnevnt til løytnant (en svært høy rang, som ikke må forveksles med den senere offisersgraden) for distriktene som var underlagt ham gjennom hans jarletittel, hadde han bare nominell autoritet der, og oppnådde lite i forhold til de irske høvdingene.

Han var populære i England, men tok ikke del i striden omkring kongens despotiske styre. Han forble i stedet i Irland, og la seg til spesielle vaner. I strid med engelsk lov begynte han blant annet å kle seg som de innfødte irene.

I august 1398 falt han i slaget ved Kells, i kamp med en irsk klan. Hn ble gravlagt i Wigmore Abbey. Titlene og posisjonen som tronarving gikk til hans sønn Edmund.

## Referanser
Riksvei 41

**Riksvei 41** (**Rv41**) går mellom Brunkeberg i Kviteseid og Timenes i Kristiansand. Veiens lengde er 177,3&nbsp;km, hvorav 104,7&nbsp;km i Agder og 72,6&nbsp;km i Telemark. Sørlige halvpart går langs elva Tovdalselva, som ligger i en forkastningssone – Kristiansand-Porsgrunn-grabenen.

Navnet **Telemarksvegen** har siden 1992 vært brukt som markesføring av veien som bl.a. går gjennom kommunene Birkenes, Froland, Åmli og Nissedal, kommuner som turister har vanskelig for å finne fram til. Telemarksvegen går gjennom mye vakker norsk natur.

Veien var opprinnelig riksvei 360, fra 1965 riksvei 39, men byttet i 1992 til 41, for å avgi nummeret til dagens riksvei 9 som 1992–2000 var riksvei 39, en tenkt norsk forlengelse av dansk E39.

## Fredet veistrekning
Strekningen fra Storbrua til Rislandsfeta i Åmli kommune er fredet etter lov om kulturminner. Vegen ble bygd som kompensasjon for jernbanen Åmli-Treungen, som var dampdrevet og i drift til 1968. Vegen ble delvis lagt i den nedlagte jernbanetraséen. Vegen har lange rettstrekninger og slake kurver. Ved Simonstad ligger deler av skinnegangen igjen. Flere stasjonsbygninger står igjen langs vegen, og brukes i dag som boliger. Kompensasjonsveger er et viktig trekk ved veghistorien i agderfylkene, og forteller en viktig del av samferdselshistorien, som i dette området er svært lesbar.

## Kommuner og knutepunkter
###### 

 

###### 

## Referanser




## Kilder
* Kartverkets norgeskart
* Vegvesenets vegkart

## Eksterne lenker
* Fredede veistrekninger
Frednesbrua

**Frednesbrua** er ei klaffebru av betong på riksvei 36 i Porsgrunn kommune i Telemark. Brua krysser Porsgrunnselva der hvor Skiensvassdraget munner ut i Frierfjorden. Brua er 461 meter lang med et hovedspenn på 60 meter. Fri seilingshøyde ved normal vannstand er 13&nbsp;meter. Over brua går RV36.

Brua hadde kostet 102&nbsp;millioner da den sto ferdig i 1995. Den har et hydraulisk løftesystem, noe man hadde lite erfaring med i Norge. Problemer med dette, samt direkte feilkonstruksjoner, gjorde at man fram til 2000 brukte ca. 4&nbsp;mill. kroner ekstra på å holde brua i gang, i tillegg til normale driftskostnader. I 2001 ble «problembrua» bygget om for 33&nbsp;millioner, og den har etter det fungert uten større problemer.

Brua ble opprinnelig kalt Kulltangen bru, men ble raskt omdøpt til Frednesbrua siden «Kulltangen bru» allerede fantes som en kort nabobru over til Herøya.

## Se også
*Porsgrunnsbrua
*Liste over broer i Norge
*Liste over broer i Norge etter lengde
## Eksterne lenker
* Vegvesenets vegkart
Dagfinn Sundal

**Dagfinn Elling Sundal** (født 28. februar 1945 i Strandvik ved Bergen, død 17. desember 2021) var en norsk investor, megler og finansmann.

Sundal var siviløkonom fra Norges handelshøyskole i Bergen. Hans første stilling var i Andresens Bank og deretter i Finansbanken, Morgan Stanley (New York), Deutsche Bank (San Fransisco) og i DNB hvor han var banksjef for området verdipapirer.  I 1984 etablerte han firmaet meglerhuset Sundal & Co sammen med Jan Petter Collier. Selskapet utviklet seg videre til finansselskapet og det børsnoterte ABG Sundal Collier som ble etablert i 2001. 

Rett før krakket i 1987 solgte Sundal og Collier selskapet til HSBC, før de kjøpte det tilbake i 1992. Selskapets virksomhet med blant annet emisjoner, salg av store aksjeposter og obligasjonslån førte til overskudd:
* 1993: 116 millioner kroner
* 1994: 93 millioner
* 1995: 101 millioner

I 1995 fratrådte Sundal selskapet som han hadde vært med på å grunnlegge. Han arbeidet deretter som frittstående investor og hadde en rekke styreverv.

I 2003 ble det oppdaget en svulst som presset på nervene på hjernehinnen. 

## Referanser
Den grå dame i Stavern

:*For andre grå damer, se pekersiden *'Den grå dame**.''
**Den grå dame*' i [[Stavern]] er ifølge et lokalt sagn gjenferdet av en tjenestepike som skal ha blitt forført av sjøhelten [[Peter Wessel Tordenskiold]] ([[1690]]&ndash;[[1720]]). Det heter seg at den stakkars tjenestepiken ble gravid, hvorpå Tordenskiold sviktet henne og hun druknet seg i brønnen på [[Citadelløya]]. Siden skal hun ha gått igjen på [[Staverns Fort]] i form av en grå dame.

Sin fortsatte popularitet og de mer konkrete «kjensgjerninger» om den grå damens liv og etterliv skylder hun nok først og fremst [[Herman Wildenvey]] og hans sommerlystspill *Klar til å vende*, første gang oppført i Stavern i [[1938]]. Det finnes ellers flere versjoner av sagnet, med varierende detaljer.

Den grå dame er fremdeles populær i Stavern, og et lokalt teaterlag har satt opp sitt eget teaterstykke *Den grå dame og Peter Wessel* fra [[2002]]. Den 35 minutter lange barnefilmen *Jakten på den grå dame*, regi [[Rune Sørlie]], etter en ide fra [[Odd Hjorth-Sørensen]]s barnebok *Toya og Losen'' (1958), ble innspilt med lokale aktører i 2004.
Dag Terje Andersen

**Dag Terje Andersen** (født 1957) er en norsk politiker (Ap). Han var stortingsrepresentant 1997–2001 og 2005–2021, statsråd i Jens Stoltenbergs andre regjering 2006–2009 og stortingspresident i stortingsperioden 2009–2013. 

Andersen var statsråd i Nærings- og handelsdepartementet 29. september 2006 &ndash; 20. juni 2008, fungerende statsråd i Fiskeri- og kystdepartementet 16. november 2006 &ndash; 9. april 2007 og statsråd i Arbeids- og inkluderingsdepartementet 20. juni 2008 &ndash; 2. oktober 2009. Han satt på Stortinget for Vestfold i perioden 1997–2001 og ble på ny valgt inn i 2005 med gjenvalg i 2009, 2013 og 2017. Han var vararepresentant i periodene 1985&ndash;93 og 2001&ndash;05. 

Andersen er bosatt i Lardal. Han er gift og har to barn.

## Yrkesbakgrunn

Andersen arbeidet i perioden 1977&ndash;1979 som smelteverksarbeider, og 1979&ndash;1992 og 2002 som skogsarbeider på Treschow-Fritzøes skogeiendommer i Vestfold. I 2002 fikk han Eidsvold Værks skogpris for sitt arbeid for skogbruket i Norge.

## Politisk bakgrunn

Andersen var leder for Lardal Arbeiderparti fra 1981 til 1984. Han ble medlem av Lardal kommunestyre i 1983. Fra 1987 til 1992 var Andersen ordfører i kommunen. Han var politisk rådgiver i Utenriksdepartementet og senere statssekretær for sosialsaker i Sosialdepartementet i 1992. Andersen var partisekretær i Arbeiderpartiet fra 1992 til 1996. Fra 2002 til 2007 var han medlem av Arbeiderpartiets landstyre, og innenlandssjef i Norsk Folkehjelp i perioden 2002&ndash;05. I perioden 2001–2005 var Andersen 1.vararepresentant til Stortinget. I Stortingsvalget 2017 var han Arbeiderpartiets førstekandidat i Vestfold.

### Departement
* 20. juni 2008 – 2. oktober 2009: statsråd i Arbeids- og inkluderingsdepartementet
* 16. november 2006 &ndash; 9. april 2007: fungerende statsråd i Fiskeri- og kystdepartementet
* 29. september 2006 – 20. juni 2008: statsråd i Nærings- og handelsdepartementet
* 25. oktober 1996 &ndash; 17. oktober 1997: statsråd i Landbruksdepartementet

### Stortingskomiteer
* 2017–2021: Leder av Kontroll- og konstitusjonskomiteen
*2013–2017: 2.nestleder i Arbeids- og sosialkomiteen
* 2009–2013: Medlem av Den utvidede utenriks- og forsvarskomiteen, leder av Valgkomiteen
* 2005–2006: Leder av Kommunal- og forvaltningskomiteen 
* 2000–2001: Leder av Finanskomiteen 
*1997–2000: Medlem av Finanskomiteen

### Stortingspresident
Andersen var Arbeiderpartiets kandidat til vervet som stortingspresident og ble valgt ved skriftlig votering i 8. oktober 2009 på Stortinget.

## Utdannelse
* 1976: Examen artium (reallinjen)
* 2002: Journalistikk, Folkeuniversitetet

## Referanser


## Eksterne lenker
* 
* 
* 
*
Peter Gallagher

**Peter Killian Gallagher** (født 19. august 1955 i New York City i New York) er en amerikansk skuespiller av irsk-katolsk opprinnelse. Han ble først kjent for sin rolle i Steven Soderberghs *[[Sex, løgn og videotape]]* (1989). Han er også kjent for rollen som den offentlige forsvareren og forretningsadvokaten «Sandy Cohen» i serien *[[The O.C.]]*

Gallagher er vert for den årlige prisutdelingen med navnet «The Sandy Cohen Awards» («The Sandys»), som til ære for hans rollefigur i *The O.C.* gir stipend til jusstudenter på UC Berkeley som ønsker å bli offentlige forsvarere.

Peter Gallagher har sin utdannelse fra Tufts University.

## Filmografi (utvalg)
* 2010 *[[Burlesque (film)|Burlesque]]*
* 2010 *[[Center Stage]]*
* 2003 *[[The O.C.]]*
* 2003 *[[How to Deal]]*
* 2002 *[[Mr. Deeds]]*
* 2000 *[[I rampelyset]]* 
* 1999 *[[American Beauty (film)|American Beauty]]*
* 1997 *[[The Man Who Knew Too Little]]*
* 1996 *[[Til Gillian på hennes 37. fødselsdag]]*
* 1996 *[[Titanic (TV-miniserie)|Titanic]]* (TV-serie)
* 1995 *[[Mens du sov]]*
* 1994 *[[Det store spranget (film)|Det store spranget]]*
* 1993 *[[Under kniven (1993)|Under kniven]]*
* 1992 *[[The Player]]*
* 1989 *[[Sex, løgn og videotape]]*
* 1987 *[[Lang dags ferd mot natt (1987)|Lang dags ferd mot natt]]*
* 1982 *[[Summer Lovers]]*

## Referanser


## Eksterne lenker
* 
*
Primogenitur

**Primogenitur** betyr **førstefødselsrett**, og betegner et arve- eller suksesjonssystem som favoriserer eldste barn. Begrepet brukes ofte om arvesystemer der bare eldste arving tar arv, men kan også betegne enhver følgerekke der den eldre har prioritet foran sine yngre søsken, uavhengig av hva prioriteten i praksis fører til.

Denne regel kjennes allerede fra Det gamle testamente hvor det kommer til uttrykk i rivaliseringen mellom Esau og Jakob over arven etter Isak. På grunn av de førstefødtes store betydning var det også dem som ble rammet av Egypts 10. plage; «alle førstefødtes død».

I Norden var rettsoppfattelsen en annen, og reglen om førstefødselsrett trengte kun langsomt igjennom. Langt opp i middelalderen ble arven fordelt likt mellom alle søsken, noe som bidro til flere mord, lemlestelser og borgerkriger (se den norske borgerkrigstiden) når arven dreide seg om retten til kongemakten. Den katolske kirke var bekymret over den ufred, som den likestilte arveretten skapte, og gjorde store anstrengelser for å fremme prinsippet om førstefødselsretten, noe som framgår tydelig av den gyldne bulle (*Bulla aurea*) fra 1356.

Begrepet primogenitur er i seg selv kjønnsnøytralt, men historisk har primogeniture arvesystemer i tillegg svært ofte vært agnatiske, det vil si at bare menn kan ta arv. Et slikt system som er både agnatisk og primogeniturt kalles *agnatisk-primogeniturt* eller *mannlig-primogeniturt*, og innebærer at eldste sønn alltid har prioritet, fulgt av sin egen eldste sønn osv. Dersom eldste sønn selv ikke har sønner vil en eventuell yngre bror og deretter dennes sønner ha prioritet. Hensikten med et primogeniturt arvesystem er å forhindre oppdeling av en slekts besittelser ved å holde hoveddelen av verdiene på en hånd. Arvesystemet gjelder dessuten gjerne titler, særlig fyrstelige og høyere adelstitler har som regel en agnatisk-primogenitur arvefølge.

Den norske tronfølgen er primogenitur, og var mannlig-primogenitur frem til 1990, i tillegg til at de mannlig-primogeniture arvereglene også gjelder for personer født før 1990, slik at Harald V selv arvet tronen i 1991, ikke hans eldste søster Ragnhild, fru Lorentzen, og hans yngre sønn, Haakon Magnus, og ikke hans storesøster, Märtha Louise, arver tronen.

## Se også
* Odelsrett

## Fotnoter

## Referanser
Gerd Janne Kristoffersen

**Gerd Janne Kristoffersen** (født 18. november 1952 i Verdal) er en norsk tidligere politiker (Ap) og tidligere fungerende og assisterende fylkesmann. Hun var ordfører i Verdal 1999–2005 og var innvalgt på Stortinget fra Nord-Trøndelag i perioden 2005–2013. Hun var assisterende fylkesmann i Nord-Trøndelag og konstituert som fylkesmann fra 1. oktober 2017 til embetet ble nedlagt ved årsskiftet 2017/2018. Deretter var hun assisterende fylkesmann i Trøndelag til hun gikk av med pensjon i 2019.

## Bakgrunn og yrkeskarriere
Hun er utdannet sykepleier fra Innherred sykepleierhøgskole fra 1974, og har senere videreutdannet seg i ledelse og pedagogikk. Hun har hatt ulike stillinger som sykepleier, faglærer og oversykepleier, det meste av tiden ved Innherred sykehus.

## Politisk arbeid
Hun var medlem av Verdal kommunestyre og formannskap 1991–1995, medlem av Nord-Trøndelag fylkesting 1995–1999 og ordfører i Verdal 1999–2005. Av tillitsverv i partiet kan nevnes nestleder i Nord-Trøndelag Arbeiderparti 1997–1999, medlem av Arbeiderpartiets landsstyre 1997–1999, medlem av Arbeiderpartiets gruppestyre på Stortinget 2008–2009 samt leder i Nord-Trøndelag Arbeiderparti 2008–2012. Hun var innvalgt på Stortinget fra Nord-Trøndelag i 2005, hvor hun satt i Stortingets finanskomité. Hun ble gjenvalgt ved stortingsvalget i 2009 og var medlem i Kirke-, utdannings- og forskningskomiteen. 

## Stortingskomiteer
* 2009&ndash;2013 medlem i Finanskomiteen
* 2005&ndash;2009 medlem i Kirke-, utdannings- og forskningskomiteen
* 2005&ndash;2009 varamedlem i Valgkomiteen

## Referanser


## Eksterne lenker
* 
* 
*  «Kristoffersen, Gerd Janne» - Steinkjærleksikonet
Bård Hoksrud

**Bård André Hoksrud** (født 1973) er en norsk politiker (FrP). Han er stortingsrepresentant for Telemark siden 2005 og var landbruks- og matminister i Erna Solbergs regjering fra august 2018 til januar 2019.

## Liv og virke
Hoksrud ble født 26. mars&nbsp;1973 i Porsgrunn som sønn av elektromontør Rolf Oddbjørn Hoksrud (1944–2022) og kontormedarbeider Karin Bleikelia. Han gikk treårig handels- og kontorfag på videregående skole, og arbeidet i dagligvarehandelen før han ble politiker på heltid, sist som butikksjef for Spar på Vestskogen.

På Stortinget satt han de to første periodene i Stortingets transport- og kommunikasjonskomité. Fra 16. oktober 2013 til 5. juni 2015 var han statssekretær for samferdselsminister Ketil Solvik-Olsen i Erna Solbergs regjering. Tilbake på Stortinget i 2015 ble han medlem av Stortingets helse- og omsorgskomité.

Hoksrud har tidligere vært innvalgt i kommunestyret i Bamble 1992–2011, medlem av fylkestinget i Telemark og formann i Fremskrittspartiets Ungdom 1999–2002.

Han fikk en del medieoppmerksomhet i 2011 etter å ha erkjent kjøp av seksuelle tjenester mens han var på reise i Riga i 2011. Hoksrud var den første nordmannen som ble bøtelagt for å kjøpe sex i utlandet, saken ble ikke videre etterforsket etter at han vedtok et forelegg på  kroner.

## Referanser


## Eksterne lenker
* 
* 
* 
*
Ulf Leirstein

**Ulf Isak Leirstein** (født 30. juni 1973 i Sarpsborg) er en uavhengig norsk politiker. Han var medlem av Fremskrittspartiet til april 2019 og var innvalgt på Stortinget fra Østfold fra 2005 til 2021. Han var vararepresentant i perioden 2001–2005.

Leirstein har siden 1991 hatt flere kommunale og fylkeskommunale verv. Han var varaordfører i Moss 1999–2003, formann i Fremskrittspartiets Ungdom 1994–1995 og var medlem av sentralstyret i Fremskrittspartiet 2003–2011.

Han gikk på handel og kontorlinjen på Malakoff videregående skole. Han arbeidet som prosjektleder ved Norsk Teknologisenter/Standard Norge fra 1996 til 2003.

Den 12. januar 2018 trakk Leirstein seg som parlamentarisk nestleder og justispolitisk talsmann i FrP etter beskyldninger om seksuell trakassering.

Våren 2019 kom det et nytt varsel mot Leirstein. Den 26. april 2019 meldte Leirstein seg ut av Fremskrittspartiet. Han satt på Stortinget som uavhengig representant resten av stortingsperioden.

## Stortingskomiteer
* 2018–2021: medlem av Kontroll- og konstitusjonskomiteen
* 2011–2018: medlem av Justiskomiteen
* 2005–2011: medlem og første nestleder i Finanskomiteen

## Referanser


## Eksterne lenker
* 
* 
*
Jon Jæger Gåsvatn

**Jon Jæger Gåsvatn** (født 1954) er en norsk politiker. Han var stortingsrepresentant for Østfold fra 2005 til 2013 og representerte Fremskrittspartiet.

Gåsvatn er født i Drøbak og har bodd både i Fredrikstad og Sarpsborg. Han er utdannet bioingeniør og arbeidet ved Sarpsborg sykehus/Sykehuset Østfold på Kalnes i 25 år, fra 1976 til 2001. Fra 2001 til 2005 var han leder ved Tingvoll sykehjem i Sarpsborg. 

Gåsvatn har vært medlem av Sarpsborg kommunestyre og Østfold fylkesting. Han var innvalgt på Stortinget fra Østfold i to perioder fra 2005 til 2013. Han satt den første perioden i Stortingets kirke-, utdannings- og forskningskomité og den siste i Stortingets helse- og omsorgskomité. Han meldte seg ut av Fremskrittspartiet i 2013.

Etter stortingsperioden arbeidet Gåsvatn som spesialrådgiver ved Sykehuset Østfold, spesielt med oppgaver som angår samhandlingsreformen, og ble så pensjonist.

Han har tidligere vært en aktiv musiker og har blant annet spilt trombone i danseorkesteret *Rainbow*, som er mest kjent for låten «Bye Bye Baby Goodbye». Gåsvatn var tidlig aktiv i fagorganisasjoner i musikkmiljøet i Østfold.

Han er gift med Monica Gåsvatn, som også har vært kommune- og fylkespolitiker i Østfold.

## Referanser


## Eksterne lenker
* 
*
Pio Larsen

**Pio Larsen** (født 11. januar 1928 i Ålesund, død 9. september 1983 på Lillehammer), egentlig navn **Oddvar Johan Larsen**, var en norsk journalist, oversetter, ukebladsredaktør, forlagsredaktør i Gyldendal og forfatter av blant annet kriminalromaner. Han var redaktør for *[[Illustrert Familieblad|Nye Illustrert]]* 1968-1971. 

I tillegg til sitt forfatterskap under navnet Pio Larsen skrev han også under pseudonymene John Pio (en roman, 1959) og Pierre Pio (seks Knut Gribb-historier, 1953&ndash;1956).

Larsen begynte karrieren som journalist i *[[Sunnmørsposten]]*. Han laget serien *Haven vår* for NRK TV.

## Bibliografi
* *Amandus og de tre døde* &ndash; kriminalroman (1959) (under navnet John Pio)
* *Fem forteljingar* (Gyldendal, 1977)
* *På farten med Festus* &ndash; reportasje (1971)
* *Jeg vil leve* &ndash; (ghostwriter for Oscar Magnusson)
* *Hagen vår. Stell, nytte hygge* &ndash; sakprosa (1975)
* *Hjemme hos oss. Av en prøvet godseiers dagbok* &ndash; humor (1977)
* *Den hvite kineser* &ndash; kriminalroman (1976)
* *Møre og Romsdal* (som redaktør, Gyldendal, 1977)
* *Kunsten å ligge på sykehus* &ndash; humor (1979)
* *Kunsten å være meg. Av en linedansers erindringer* &ndash; humor (1983)

## Priser
* Rivertonprisen 1976, for *Den hvite kineser*

## Referanser
Kvasiturbin

**Kvasiturbin** er et forholdsvis nytt motorkonsept. Kvasiturbiner kan brukes som forbrenningsmotorer eller som pumper. Den har ingen ting med turbiner å gjøre. I likhet med wankelmotoren, består den av en rotor som roterer i et forbrenningskammer, men på kvasiturbinen er kammeret ovalt, og rotoren er alltid i balanse med seg selv.

## Virkemåte

Rotoren er delt i fire ledd som er hengslet fast i en aksling i midten. Hvert ledd isolerer et volum av forbrenningskammeret. Dette volumet varierer i størrelse når motoren roterer, fordi ytterveggen av forbrenningskammeret er oval. I likhet med wankelmotorer, trenger ikke kvasiturbiner ventiler til å styre innsug og eksos; det vil alltid være et volum som gjennomgår en gitt fase av forbrenningen, og de forskjellige fasene, taktene, foregår hele tiden på samme sted uavbrutt.

## Potensial
Kvasiturbiner kan tilpasses på mange måter, til og med på måter som ikke er mulig med stempelmotorer eller wankelmotorer, noe som gjør dem aktuelle for mange bruksområder.

### Kontinuerlig forbrenning
Hvis man lager en kanal mellom det stedet der forbrenningsfasen starter og der den slutter, vil eksosvarmen antenne neste beholdning av komprimert luft og drivstoff hver gang. Dermed trengs tennpluggen bare ved start.

### Fototenning
Detonasjon (forbrenning) og hybrid er to forskjellige virkemidler for å skaffe lav yteevne av redusert stempelmotor, og begge er kompatible med virkningsfulle elektriske drivlinje. Forbrenningsmotorer er imidlertid en mer direkte og effektiv måte, og ettersom « brensel ombord » allerede er en form for energilagring, unngår forbrenningsmotorer å gjenlagre denne energien elektrisk til batterier. Den kjemiske energien som er lagret i brenselet er nedbrutt når det blir kjemisk gjenlagret i batteriene.

De ulike tenningsmekanismene i forbrenningsmotorer bygger på forskjellige prinsipper. Fototenning er den best tenkelige av dem, men krever høyere trykk enn den sinusformede kompresjonsbevegelsen i wankel- og stempelmotorer tåler. Dieselmotorer bruker termisk antenning, bensinmotorer bruker en termisk antenningsbølge som starter med en elektrisk gnist, banketenning bruker en sjokkbølge. Fototenning oppnås med intens stråling, noe som krever ultrarask og høy kompresjon. Ved å lage avvik i den ovale formen på forbrenningskammeret, kan man oppnå svært kortvarige faser med høy kompresjon, 15 til 30 ganger så kort som ved sinusformet kompresjonsbevegelse, slik som ved perfekt ovalt forbrenningskammer eller en annen forbrenningsmotor.

## Se også
*Wankelmotor
*Bensinmotor
*Dieselmotor
*Aksialmotor

## Referanser


## Eksterne lenker
* Quasiturbine on peswiki.com
* Vidéo YouTube français - La Quasiturbine: le moteur de l'avenir, YouTube
* Vidéo Google français - La Quasiturbine sur Radio-Canada Découverte
* University of Connecticut « Brash Steam Car » Video
* 2011 Oregon Steam-up Quasiturbine Steam Demo
Seve Trophy

**Seve Trophy** er en golfturnering mellom lag bestående av profesjonelle spillere som representerer *Storbritannia og Irland* (i politiske ordelag Det forente kongerike Storbritannia og Nord-Irland og Irland) og *Det europeiske kontinent*. Turneringen ble opprettet i 2000 og arrangeres annethvert år. Den er oppkalt etter Seve Ballesteros, historiens mest suksessrike golfspiller fra fastlandseuropa, som var en av initiativtagerne til turneringen. Han bidro sterkt til Europas suksess i Ryder Cup på 1980- og 90-tallet, og anses som en enestående lagspiller i en hovedsakelig individualistisk sport.

I likhet med den mye eldre Ryder Cup, som spilles mellom USA og hele Europa, er Seve Trophy en lagturnering med matchspill over tre dager, hvorav to dager med par-matcher (det eksakte formatet har variert) og et avsluttende sett med single-matcher den siste dagen. Blant forskjellene er den mindre lagstørrelsen, som er 10 mann, mens den i Ryder Cup er 12 mann, og at det utdeles premiepenger. Spillere er villige til å delta i Ryder Cup uten premiepenger på grunn av turneringens prestisje (selv om de får stor indirekte kompensasjon som følge av den økte fokuseringen), mens Seve Trophy måtte som nyopprettet turnering tilby premiepenger for å tiltrekke seg de beste spillerne.

Hver lag velges ut på følgende måte:

* De fire ledende valgbare spillerne på verdensrankingen.
* De fire ledende spillerne på Europatourens pengeliste som ikke er valgt i første alternativ.
* To spillere valgt av lagkapteinen (*wild cards*). 

Det første alternativet har til hensikt å velge de største stjernene i europeisk golf selv om de sjelden spiller i Europa (i praksis betyr dette at de hovedsakelig spiller på PGA-touren). Det andre alternativet skal favorisere spillere som viser lojalitet til Europatouren, som er en av turneringens sponsorer.

Turneringen spilles i september i de årene det ikke er Ryder Cup. Dette var opprinnelig like år, men fordi Ryder Cup i 2001 ble utsatt på grunn av terrorangrepet 11. september, spilles Seve Trophy nå i odde år. Den arrangeres samme uke som USA, Europas motstandere i Ryder Cup, konkurrerer mot det internasjonale laget i The Presidents Cup.
**Seve Trophy** er en «godkjent spesialturnering» på Europatouren. En uke i tourkalenderen reserveres for turneringen, men premiepengene teller ikke med på pengelisten. 

Grunnet en avtale med de franske arrangørene, gikk turneringen i 2009 under navnet *The Vivendi Trophy with Seve Ballesteros* og i 2011 *Vivendi Seve Trophy*.

## Resultater

## Eksterne lenker
* Seve Trophy 2005
Luigi de Magistris

**Luigi de Magistris** (1926–2022) var pro-pønitentiar ved Den romerske kurie mellom 22. november 2001 og 4. oktober 2003.
## Liv og virke
Etter studier i teologi og filosofi ble han presteviet 12. april 1952 i Cagliari. Han virket hele sin karrière i kuriens tjeneste. I 1979 ble han regent ved Det apostoliske pønitentiari. 
### Titulærbiskop
Den 6. mars 1996 ble han utnevnt til titulærbiskop av Nova, og den 28. april 1996 ble han bispeviet i Sta Anna kirke i Cagliari av kardinak Giovanni Canestri, og medkonsekratorene erkebiskop Ottorino Pietro Alberti, erkebiskop av Cagliari, og titulærbiskop Tarcisio Pillolla, hjelpebiskop i Cagliari.

Samtidig med at han ble utnevnt til pro-pønitentiar i 2001 forfremmet til titulærerkebiskop av *Nova*. 

2. mai 2002 ble han utnevnt til medlem av Kongregasjonen for gudstjenesten og sakramentsordningen.

Han døde den 16. februar 2022 i Cagliari og requiemmessen ble feiret der dagen etter av erkebiskop Giuseppe Baturi.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Francesco Marchetti Selvaggiani (1871-1951) *1918
* Kardinal Luigi Traglia (1895-1977) *1937
* Kardinal Giovanni Canestri (1918-1916) *1961
* Kardinal *Luigi de Magistris* (1926-2022) *1997
## Referanser


## Eksterne lenker
* Biografi på The Cardinals of the Holy Roman Church
Henry Beaufort

**Henry Beaufort** (født ca. 1374 på Château de Beaufort i Anjou, død 11. april 1447 i Winchester) var en av Den katolske kirkes kardinaler og rikskansler i England i tre perioder.

## Liv og virke
### Bakgrunn
Han var andre sønn av John av Gaunt og hans elskerinne, senere hustru, Katherine Swynford. Han ble født i Anjou omkring 1374, et område da under engelsk styre, og ble utdannet med tanke på en kirkelig karriere. I 1397 erklærte parlamentet Henry og hans tre brødre for ektefødte, etter at foreldrene hadde giftet seg, men de fikk ikke arverett til tronen.

### Biskop
I 1398 ble han biskop av Lincoln.

Henry Beauforts halvbror Henry Bolingbroke avsatte Rikard II og ble kronet som Henrik IV i 1399. I 1403 utnevnte han Beaufort til rikskansler. Allerede neste år sa han fra seg den stillingen da han ble biskop av Winchester; han ble sittende til 1405.

Fra 1411 til 1413 var Beaufort i unåde hos kongen fordi han hadde stått på Harry of Monmouth side i en politisk konflikt mellom kongen og fyrsten av Wales.

Fra 1410 hadde prinsen sammen med Henry og Thomas Beaufort hatt nesten full kontroll i riket. Da Henrik IV døde og prinsen ble kronet som Henrik V, ble Beaufort igjen utnevnt til rikskansler. Han frasa seg igjen stillingen i 1417.

Pave Martin V ønsket å utnevne Beaufort til kardinal, men Henrik V nektet ham å akseptere utnevnelsen. I 1422 døde Henrik V, kort tid etter at han hadde blitt arving til den franske tronen ved å gifte seg med den franske kongens datter. Deres sønn ble kronet som Henrik VI.

Beaufort var en av flere regenter, og i 1424 ble han for tredje gang rikskansler, men i 1426 måtte han gå av på grunn av disputter med kongens andre onkler.

### Kardinal
Han ble tilslutt utnevnt til kardinal, og i 1427 ble han pavelig legat for Tyskland, Ungarn og Böhmen. Han fortsatte å være aktiv i engelsk politikk i mange år, og klarte alltid å komme seg ut av fellene de andre, mektige rådgiverne rundt kongen la for ham.

Han døde 11. april 1447, og ble gravlagt i Winchesterkatedralen.

## Referanser


## Litteratur
*  
* 

## Eksterne lenker
* The Cardinals of the Holy Roman Church
Brevik kirke

**Brevik kirke** i Brevik by i Porsgrunn kommune i Telemark fylke er en arbeidskirke i armert betong.

Arkitekter var Gudolf Blakstad og Herman Munthe-Kaas. Kirken ble oppført i 1963 og innviet den 12. desember etter at den forrige kirken brant i 1960. Kirken har rom for forskjellige aktiviteter fordelt på to etasjer. Den ytre formen er relativt tradisjonell kirkeform med tårn i vest.

## Referanser


## Litteratur
* 
* 

## Eksterne lenker
* Kirkene i Porsgrunn
* Breviks tre kirker 
* 
* Digitalt fortalt: «Breviks tre kirker» (skrevet av Kirsten Tangen, Telemark Museum) (besøkt 11. mars 2012)
*
U.S. Northern Command

**U.S. Northern Command** (**NORTHCOM**) er en av ni felles hovedkommandoer i USAs forsvarsdepartement.

Kommandoen ble etablert 25. april 2002 som en følge av terrorangrepet 11. september 2001, med ansvar for å beskytte amerikansk territorium mot angrep og yte støtte til lokale, delstatlige og føderale myndigheter. Sjefen for NORTHCOM er samtidig sjef for NORAD, og de to kommandoene har felles hovedkvarter ved Peterson Air Force Base i Colorado.

NORTHCOMs ansvarsområde omfatter Nord-Amerika fra USAs grense mot Mexico nordover til Canadas arktiske områder. Alaska er delt mellom NORTHCOM og PACOM, mens Hawaii ligger under PACOM. Grønland var opprinnelig delt mellom NORTHCOM og EURCOM, men 17. juni 2025 ble ansvaret overført til NORTHCOM.

## Referanser


## Eksterne lenker
*